Diari Oficial de la Generalitat Valenciana


Sumari del DOGV 4021, del 14-06-2001 (2001/5416)

RESOLUCIÓ de 6 de març de 2001, del conseller d'Obres Públiques, Urbanisme i Transports, relativa a la modificació puntual número 39 del Pla General d'Ordenació Urbana d'Elda (Alacant).
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4021

Data del DOGV
:   14-06-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5416


Data del document
:   06-03-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Elda
    * pla d'urbanisme

RESOLUCIÓ de 6 de març de 2001, del conseller d'Obres Públiques, Urbanisme i Transports, relativa a la modificació puntual número 39 del Pla General d'Ordenació Urbana d'Elda (Alacant). [2001/Q5416]
  
Vist l'expedient relatiu a la modificació puntual número 39 del Pla General d'Ordenació Urbana d'Elda (Alacant), i de conformitat amb els següents,
  
Antecedents de fet
  
1. L'Ajuntament d'Elda, en sessió plenària celebrada el dia 28 de gener de 1999, va acordar-ne l'aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 14 de desembre de 1998, i en un dels diaris de major difusió provincial el 2 de desembre de 1998, i no s'hi van presentar al·legacions.
  
2. La documentació està integrada per memòria informativa i justificativa i plànols de situació, de l'estat actual i modificats.
  
3. El municipi d'Elda té un pla general vigent des de juliol de 1985.
  
4. La Comissió Territorial d'Urbanisme d'Alacant, en sessions realitzades el 31 de maig de 1999 i el 14 de març del 2000, va acordar suspendre la tramitació de l'expedient de referència fins que s'esmenaren una sèrie d'observacions que es van comunicar a l'ajuntament.
  
El 17 de maig de 2000, l'ajuntament tramet nova documentació aprovada en sessió plenària de 10 de maig de 2000, a fi d'esmenar les observacions assenyalades en l'esmentat acord de la Comissió Territorial d'Urbanisme.
  
En la sessió realitzada el dia 25 de setembre de 2000, la Comissió Territorial d'Urbanisme d'Alacant va adoptar l'acord d'informar favorablement sobre la modificació puntual núm. 39 del Pla General d'Elda i va proposar al conseller d'Obres Públiques, Urbanisme i Transports la seua aprovació definitiva, però va supeditar-ne la remissió a aquest fins que s'esmenaren determinades observacions.
  
Al mateix temps, es va fer constar expressament a l'ajuntament que donada la quantitat de modificacions que s'estan plantejant en el municipi, des de l'aprovació del Pla General d'Ordenació Urbana vigent al juliol de 1985, (en concret va per la número 45), es considera necessari que es procedisca a la redacció d'un nou document adaptat a les noves necessitats del municipi, així com a la nova legislació urbanística.
  
5. Amb data 12 de gener de 2001, l'Ajuntament d'Elda presenta documentació que compleix els punts esmentats en l'Acord de la Comissió Territorial d'Urbanisme d'Alacant, de 25 de setembre de 2000.
  
6. El director general d'Urbanisme i Ordenació Territorial, amb data 8 de febrer de 2001, va adoptar la següent resolució:
  
«1. Considerar complides les condicions imposades en l'Acord de la Comissió Territorial d'Urbanisme, de 25 de setembre de 2000, i declarar, en conseqüència, que l'informe favorable emés en aquella data pot desplegar des d'aquesta mateixa data tots els seus efectes.
  
2. Ordenar la immediata remissió al conseller d'Obres Públiques, Urbanisme i Transports de l'expedient per a l'aprovació definitiva».
  
Fonaments de dret
  
1. La tramitació ha sigut correcta, de conformitat amb el que estableixen els articles 55.1, 38 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU), i l'article 174 del Reglament de Planejament de la Comunitat Valenciana (d'ara endavant RPCV), aprovat per Decret 201/1998, de 15 de desembre de 1998, del Govern Valencià.
  
La documentació aportada es considera completa, de conformitat amb el que disposen els articles 27 i concordants de la LRAU.
  
2. El present expedient té per objecte la redelimitació de la UA núm. 16 del Pla General d'Ordenació Urbana, la correcció, per error material, de paràmetres urbanístics i la divisió final de l'àmbit en dues unitats la UA 16a i la UA 16b
  
En aquest sentit la superfície de la UA passaria de 2.376 metres quadrats a 2.438,50 metres quadrats, amb la qual cosa l'edificabilitat total serà de 7049 m²t. Com a conseqüència de l'anterior es varien els percentatges d'espais lliures i d'aprofitament privat.
  
Així mateix s'incorpora a la unitat redelimitada una àrea externa de 1.860 metres quadrats, que es qualifica de zona verda- clau f- de nova creació; a fi de compensar els 1.400 metres quadrats de zona verda que s'eliminen de la UA original i per a compensar l'augment d'aprofitament que es produeix, i s'obté una unitat discontínua, que posteriorment se subdivideix en dues la UA 16a i UA16b.
  
En síntesi es proposa:
  
- Eliminar 1.400 metres quadrats de zona verda de cessió gratuïta, inclosos en la UE número 16 original.
  
- Crear una nova zona verda de 1.860 metres quadrats, clau f, exterior a l'àrea d'actuació, per a compensar els 1.400 metres quadrats que s'eliminen i l'increment de 26 habitatges que es produeix.
  
- Es proposa la modificació del nombre de plantes previst inicialment en B+6+àtic i B+3 segons plànols, per B+3+àtic en tota l'illa, i dibuixar-la tota ella amb la trama corresponent a l'alçària excepcional prevista en l'article 3 del capítol 1 de la normativa del Pla General d'Ordenació Urbana, en les quals aquesta alçària excepcional només podrà aconseguir-se en el supòsit que la propietat participe en una reparcel·lació voluntària pròpia del règim de transferències de l'aprofitament urbanístic, i acumular sobre l'alçària pròpia de la zona el volum resultant de la compensació per la cessió del sistema complementari que es tracte fins a aconseguir com a màxim l'alçària dibuixada en les àrees tramades a ratlles en els plànols del Pla General, en el cas que ens ocupa PB+3+ àtic.
  
- Permetre un sostre excepcional de 3.155 metres quadrats, en la nova unitat d'actuació, susceptible d'adquisició per transferències d'aprofitament, que si bé no queda clar en l'document caldrà entendre que es refereix a la possibilitat prevista en el Pla General del municipi, exposada anteriorment.
  
3. Les determinacions contingudes en el present expedient es consideren correctes des del punt de vista de la política urbanística i territorial de la Generalitat Valenciana, tal com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
4. La modificació comporta una diferent qualificació o ús urbanístic de zones verdes o espais lliures anteriorment previstes, per la qual cosa requereix l'informe previ del Consell Superior d'Urbanisme - substituït per un informe del conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme, en aplicació de la disposició transitòria novena de la Llei Reguladora de l'Activitat Urbanística?, de conformitat amb el que estableix l'article 55.4 de l'esmentada llei.
  
D'acord amb el que ha establert reiteradament el Consell Jurídic Consultiu de la Comunitat Valenciana no es considera necessari el dictamen d'aquest òrgan consultiu, ja que la modificació no té per objecte una diferent zonificació o ús urbanístic de zones verdes previstes en el pla, atés que es tracta d'una mera conseqüència derivada de l'objecte principal de la modificació plantejada.
  
5. Respecte a la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 39 de la LRAU, en relació amb l'article 6.d del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats i la resta de normativa de general i pertinent aplicació, resolc:
  
Primer
  
Informar favorablement sobre la modificació puntual número 39 del Pla General d'Elda.
  
Segon
  
Aprovar definitivament la modificació puntual número 39 del Pla General d'Elda.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació o publicació d'aquesta, de conformitat amb el que estableixen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que es puga interposar qualsevol altre recurs que es considere oportú.